wickkiey/tamil-wikipedia-chunked huggingface dataset:
# கதிர் செறிவு அளவி

## வேதியியல் கதிர் செறிவு அளவி

### கதிர் செறிவு அளவியை தேர்ந்தெடுத்தல்

இரும்பு (III) ஆக்சலேட் கரைசல், பொதுவாக கதிர் செறிவு அளவியில் பயன்படுத்தப்படுகிறது. (254 nm முதல் 500 nm வரை) இடைப்பட்ட அலைநீளங்களுக்கு இக்கரைசல் பயன்படுகிறது. மலக்கைற்றுப்பச்சை (malachite green) லுயுகோசயனைடுகள் (leucocyanides) ஆகிய கரைசல்களும் கதிர் செறிவு அளவியில் பயன்படுத்தப்படுகிறது. பியூடிரோஃபீனோன் மற்றும் பைபர்லீன் (piperylene) ஆகிய கரிமச் சேர்மங்கள் கதிர் செறிவு அளவியில் பயன்படுத்தப்படுகிறது.
# கதிர் செறிவு அளவி

## வேதியியல் கதிர் செறிவு அளவி

### கட்புலனாகும் நிறமாலையை அளக்கும் வேதியியல் கதிர் செறிவு அளவி

மீசோ-டைபீனைல்கெலியாதெரேன் (Meso-diphenylhelianthrene) என்ற கட்புலனாகும் நிறமாலையை (400–700&nbsp;nm) அளக்கும் வேதியியல் கதிர் செறிவு அளவியில் பயன்படுத்தப்படுகிறது.
# ரோகில்லாக்கள்

**ரோகில்லாக்கள்** அல்லது **ரோகில்லா பதான்கள்** (**Rohilla Pathans** (, , ), அல்லது **ரோகில்லா ஆப்கானியர்கள்** (**Rohilla Afghan**), இந்தியாவில் வாழும் உருது மொழி பேசும் ஆப்கானிய பஷ்தூன் மக்கள் ஆவர். இம்மக்கள் இந்தியாவின் உத்தரப் பிரதேசம் மாநிலத்தின் ரோகில்கண்ட் பிரதேசத்தின் பரேலி மாவட்டம், ஷாஜகான்பூர் மாவட்டம், இராமப்பூர் மாவட்டங்களில் அதிகமாக வாழ்கின்றனர். இம்மக்கள் பஷ்தூ, உருது, இந்தி மொழிகள் பேசுகின்றனர்.
# ரோகில்லாக்கள்

## வரலாறு

ஆப்கானித்தான் நாட்டு பஷ்தூன் மக்களின் வழித்தோன்றல்களே, இந்தியாவின் ரோகில்லாக்கள் ஆவார்.முகலாயப் பேரரசின் வீழ்ச்சியின் போது, உத்தரப் பிரதேச மாநிலத்தின் கோரக்பூர், அவத் மற்றும் ரோகில்கண்ட் பகுதிகளில் ஆப்கானிய ரோகில்லா இன மக்கள் குடியேறி கூடுதலாக வாழ்கின்றனர்.  
1947 இந்தியப் பிரிவினையின் போது இந்திய ரோகில்லா இன மக்கள், பாகிஸ்தான் நாட்டின் சிந்து மாகாணத்தின் கராச்சி நகரத்தில் குடியேறினர்.
# ரோகில்லாக்கள்

## வரலாறு

### மூன்றாம் பானிபட் போரில் ரோகில்லாக்கள்

மராத்தியப் பேரரசுக்கும், ஆப்கானித்தானின் துராணிப் பேரரசுக்கும் இடையே கிபி 1761ல் பானிபட்டில் நடைபெற்ற மூன்றாம் பானிபட் போரில் 40,000 ரோகில்லா படைகள், ஆப்கானிய துராணிப் படைகளுடன் இணைந்து மராத்தியப் படைகளுக்கு எதிராக போரிட்டனர். போரில் மராத்தியர்கள் தோல்வியடைந்ததால், இந்தியாவில் ரோகில்லா இன மக்களின் அரசியல் செல்வாக்கு கூடியது.
# ரோகில்லாக்கள்

## வரலாறு

### ராம்பூர் இராச்சியத்தை நிறுவுதல்

இந்தியாவில் கம்பெனி ஆட்சியினர், ரோக்கில்லாக்கள் ஆண்ட ராம்பூர் இராச்சியத்தை மட்டும் விட்டு விட்டு, ரோகில்கண்ட் பகுதியின் மற்ற அனைத்து இந்திய மன்னராட்சிப் பகுதிகளை, பிரித்தானிய இந்திய அரசில் இணைத்துக் கொண்டனர்.  
| ராம்பூர் இராச்சிய நவாபுகள் | ஆட்சித் தொடக்கம் | ஆட்சி முடிவு |
| --- | --- | --- |
# ரோகில்லாக்கள்

## வரலாறு

### சிப்பாய்க் கிளர்ச்சி, 1857

சிப்பாய்க் கிளர்ச்சி, 1857ன் போது, கான் பகதூர் கான் தலைமையில் ஆப்கானிய ரோகில்லா பஷ்தூன் படைவீரர்கள், கிழக்கிந்திய கம்பெனிப் படைகளுக்கு எதிராக போராடினர்கள். சிப்பாய் கிளர்ச்சி தோல்வியில் முடிந்தால், பல ரோகில்லா படைவீரர்கள், சுரினாம், குயானா போன்ற இந்தோ-கரிபியன் தீவுகளுக்கு நாடு கடததப்பட்டனர்.
# ரோகில்லாக்கள்

## 1857 -1947களுக்கு இடையில் ரோகில்லாக்கள்

தற்காலத்தில் ரோகில்லா மக்கள், வட இந்தியாவில் பல பிரதேசங்களில் பரவி வாழ்கின்றனர். குறிப்பாக உத்திரப் பிரதேச பதான்கள், பிகார் பதான்கள், பஞ்சாப் பதான்கள், ராஜஸ்தன் பதான்கள், குஜராத் பதான்கள், கராச்சி பதான்கள் எனப் பல பிரிவினர்களாக பரவி வாழ்கின்றனர்.
# ரோகில்லாக்கள்

## இதனையும் காண்க

- ரோகில்கண்ட்
# கால்சியம் பிரக்டோபோரேட்டு

**கால்சியம் பிரக்டோபோரேட்டு** *(Calcium fructoborate)* என்பது Ca[(C<sub>6</sub>H<sub>10</sub>O<sub>6</sub>)<sub>2</sub>B]<sub>2</sub>∙4H<sub>2</sub>O கட்டமைப்பு வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தில் போரான், கால்சியம், பிரக்டோசு ஒற்றைச் சர்க்கரை ஆகியன கலந்துள்ளன .
சில தாவரங்களில் கால்சியம் பிரக்டோபோரேட்டு இயற்கையாகவே காணப்படுகிறது. ஓர் உணவுக் குறைநிரப்பியாக இச்சேர்மம் பேரளவில் தயாரிக்கப்பட்டு சந்தைப்படுத்தப்படுகிறது .
# கிரௌன் கண்ணாடி

உருவாக்கப்பட்ட நிறப்பிறழ்ச்சி இல்லா வில்லைகள்.]]
**கிரௌன் கண்ணாடி** (*Crown glass*) என்பது ஒரு ஒளியியல் கண்ணாடி. இது வில்லைகள் மற்றும் ஒளியியல் கருவிகள் செய்யப் பயன்படுகிறது. இதன் ஒளிவிலகல் எண் (≈1.52) மற்றும் நிறப்பிரிகைத் திறன் குறைவாகவே உள்ளது. (இதன் அபி எண் 60 என்ற அளவில் உள்ளது).  
கிரௌன் கண்ணாடி என்பது சுண்ணாம்பு-காரப்பொருள் சிலிகேட்டால் ஆனது. இதில் 10% பொட்டாசியம் ஆக்சைடும் உள்ளது. குறிப்பிட்ட வேதிப்பொருளால் ஆன கண்ணாடி, கிரௌன் கண்ணாடி என அழைக்கப்பட்டாலும், அதைப் போன்றே பண்புகள் கொண்ட கண்ணாடிகளும் கிரௌன் கண்ணாடி என அழைக்கப்படுகிறது. பொதுவாக அவற்றின் அபி எண் 50 முதல் 85 வரை இருக்கும். எடுத்துக்காட்டாக, போரோசிலிக்கேட் கண்ணாடி இவ்வகையைச் சேர்ந்தது.  
போரோசிலிக்கேட்டுகள் துல்லியத்தன்மை வாய்ந்த வில்லைகளை உருவாக்கப் பயன்படுகிறது. போரோசிலிக்கேட்டுகள் 10% அளவில் போரான் ஆக்சைடைக் கொண்டுள்ளது. இவை சிறந்த ஒளியியல் மற்றும் இயற்பியல் பண்புகளைக் கொண்டுள்ளது. இவை வேதியியல் காரணங்கள் மற்றும் சுற்றுச்சூழல் மாசுபாடுகளால் பாதிப்படைவதில்லை. பாஸ்பரஸ் பென்டாக்சைடு, துத்தநாக ஆக்சைடு, பேரியம் ஆக்சைடு மற்றும் லாந்தனம் ஆக்சைடு ஆகிய வேதிப் பொருளாலும் கிரௌன் கண்ணாடி உருவாக்கப்படுகிறது.  
கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து நிறப்பிறழ்ச்சி இல்லா வில்லையாகச் உருவாக்கப்படுகிறது. ஒரே குவியத் தூரம் கொண்ட தனியாகப் பயன்படுத்தப்படும் வில்லைகளைவிட, இவை நிறப்பிரிகையை ஒன்றுக்கொன்று சரிசெய்கின்றன மற்றும் அதன் நிறப்பிறழ்ச்சி (chromatic aberration) குறைக்கப்படுகிறது.
# தமிழ்நாடு சலவைத்தொழிலாளர்கள் கட்சி

**தமிழ்நாடு சலவைத்தொழிலாளர்கள் கட்சி** (Tamil Nadu Salavaithozlilalars Party)
தமிழ்நாட்டின் அரசியல் கட்சிகளில் ஒன்றாகும்.
இந்த கட்சி சலவை தொழில் புரியும் மக்களுக்கு அரசாங்கத்தில் கிடைக்க தவறும் சலுகைகளை பெற்று தரவே செயல்படுகிறது, ஒதுக்கப்பட்ட சலவைத்தொழிலாளர்களின் ஆதரவை பெற்று உள்ள ஒரு கட்சியாகவும் உள்ளது.
# சந்திராவரம் பௌத்தத் தலம்

**சந்திராவரம் பௌத்தத் தலம்** (**Chandavaram Buddhist site**) இந்திய மாநிலமான ஆந்திரப் பிரதேசத்தின், பிரகாசம் மாவட்டத்தில் சந்திராவரம் கிராமத்தில் உள்ளது. இப்பௌத்தத் தலம் கிமு இரண்டாம் நூற்றாண்டில் நிறுவப்பட்டதாகும். குண்டலகம்மா ஆற்றின் கரையில், தோனகொண்டா இரயில் நிலையத்திலிருந்து பத்து கிலோ மீட்டர் தொலைவில் சந்திராவரம் பௌத்தத் தொல்லியல் களம் உள்ளது.  
கிமு இரண்டாம் நூற்றாண்டில் தென்னிந்தியாவின் மையப்பகுதிகளை சாதவாகனர்கள் ஆட்சி செய்த காலத்தில் நிறுவப்பட்ட சந்திராவரம் பௌத்த தொல்லியல் களத்தை, முனைவர். வெலூரி வெங்கட கிருஷ்ண சாஸ்திரி என்பவர் 1964ல் கண்டுபிடித்தார்.
# சந்திராவரம் பௌத்தத் தலம்

## கட்டுமான அமைப்பு

சந்திராவரம் பௌத்த தொல்லியல் களத்தில், மலைக்குன்றின் உச்சியில் இரண்டு நிலைகளுடன் கூடிய தூபிகளுடன் செங்கல் மற்றும் சுண்ணாம்பால் கட்டப்பட்டுள்ளது. பௌத்தப் பிரிவான ஈனயானம் பௌத்த கட்டிடக் கலை நயத்தில் வடிக்கப்பட்ட மகாதூபி 120 அடி சுற்றளவும், 30 அடி உயரமும் கொண்டுள்ளது. மகாதூபியில் தர்மச்சக்கரம் பொறிக்கப்பட்டுள்ளது. மேலும் சந்திராவரம் பௌத்த தொல்லியல் களம், பல பௌத்த விகாரைகளும், பிராமி எழுத்துக் கல்வெட்டுகளும் கொண்டுள்ளது.  
மகாதூபியில், 1.6 மீட்டர் உயரமும், 60 செண்டி மீட்டர் அகலம் கொண்ட சைத்தியமும் உள்ளது.
|Northeast =நரசராவ்பேட்டை (93 கிமீ)
|East =
|Southeast =
|South = பமுரு (100 கிமீ)
|Southwest = மார்க்கபுரம் (34 கிமீ)
|West =
|Northwest =
}}
# இரத்தினகிரி, ஒடிசா

**இரத்தினகிரி** (*Ratnagiri, Odisha*), இந்தியாவின் ஒடிசா மாநிலத்தின் யாஜ்பூர் மாவட்டத்தில் அமைந்த பண்டைய பௌத்த தொல்லியல் களம் ஆகும். இப்பௌத்தத் தலம், பண்டைய பௌத்த லலித்கிரி, உதயகிரி, கந்தகிரி குகைகளுக்கு அருகில் உள்ளது. இப்பௌத்தத் தலம் கிபி ஐந்தாம் நூற்றாண்டு முதல் கிபி 13 நூற்றாண்டு வரை கட்டப்பட்டதாகும்.
# இரத்தினகிரி, ஒடிசா

## இரத்தினகிரி அகழ்வாராய்வுகள்

இந்தியத் தொல்லியல் ஆய்வகம், 1958 - 1961 முடிய இரத்தினகிரியில் அகழ்வாய்வு மேற்கொண்டது. அகழாய்வில் அழகிய தூபிச் சுற்றிலும் உறுதியான பல தூபிகள், விகாரைகள், அழகிய சிற்பங்களுடன் கூடிய கதவும், வளைகோட்டு கோபுரமும் கண்டுபிடிக்கப்பட்டது. இப்பௌத்தத் தலத்தை தாந்திரிக பௌத்த வஜ்ஜிராயன பௌத்தப் பிரிவினர் பயன்படுத்திருக்கலாம் எனக் கருதப்படுகிறது. இங்கு கிடைத்த களிமண் முத்திரைகளில், இரத்தினகிரி *மகாவிகாரிய ஆரிய பிக்கு சங்காசியா* என்ற பிக்குவின் பெயர் பெறித்துள்ளதன் மூலம், இவ்விடம் இரத்தினகிரி என அறியப்பட்டது. கிபி 16ம் நூற்றாண்டு வரை இரத்தினகிரி விகாரை பயன்பாட்டில் இருந்தது. பின்னர் இவ்விடத்தை பௌத்தர்கள் கைவிட்டுள்ளனர்.  
கிபி ஆறாம் நூற்றாண்டின் முற்பகுதியில், பிற்கால குப்தப் பேரரசர் *நரசிம்ம பாலாதித்தியன்* ஆட்சியின் போது நிறுவப்பட்ட இரத்தினகிரி விகாரை, கிபி 12ம் நூற்றாண்டு வரை சிறப்பாக செயல்பட்டுள்ளது. என திபெத்திய பௌத்த வரலாற்று நூலான *பாக் சாம் ஜோன் சாங்* குறிப்பிடுகிறது. கிபி பத்தாம் நூற்றாண்டு காலத்திய *காலச்சக்கர தாந்திரிக* சின்னங்கள் அகழ்வாய்வில் கிடைத்துள்ளது.  
இரத்தினகிரி அகழாய்வில் போதிசத்துவர்கள், பத்மபானி மற்றும் வச்ரபானி ஆகியோர்களி சிற்பங்கள் விகாரை எண் 2ல் கண்டெடுக்கப்பட்டுள்ளது. இவ்விகாரை 18 சிற்றறைகளுடனும், நடுவில் கௌதம புத்தர் வரத முத்திரை காட்டி அமர்ந்துள்ள சிற்பமும் கொண்டுள்ளது.  
இரத்தினகிரி விகாரை இரண்டு தளங்களுடன் கூடிய பெரிய விகாரையாகும். இவ்விகாரையில் பௌத்த பிக்குகள் தங்குவதற்கான சிற்றறைகள் பல கண்டுபிடிக்கப்பட்டது. இவ்விகாரையில் ஆறு சைத்தியங்களும், ஆயிரக்கணக்கான சிறிய தூபிகளும், 1386 முத்திரைகளும் அகழாய்வில் கிடைத்துள்ளது.  
இதன் பெரிய [[தூபி] 47 அடி சுற்றளவும், 17 அடி உயரத்துடனும், சுற்றிலும் நான்கு சிறிய தூபிகளும் கொண்டுள்ளது. பெரிய தூபி தாமரை, மணிகள் போன்ற அழகிய சிறுசிறு சிற்பங்களால் அலங்கரிக்கப்பட்டுள்ளது.''  
இரத்தினகிரி அகழ்வாய்வு மையத்தில் அமைந்த இந்தியத் தொல்லியல் அருங்காட்சியகத்தில் தாரா, அவலோகிதர், அபராஜிதர், ஹரிதி ஆகியோரின் சிற்பங்கள் காட்சிக்கு உள்ளது.
# இரத்தினகிரி, ஒடிசா

## இதனையும் காண்க

- பௌத்த தொல்லியற்களங்கள்
- பௌத்த யாத்திரை தலங்கள்
# தேவதகா

**தேவதகா** (**Devdaha** (**Dev Daha**, **Devadaha**) நேபாள நாட்டின் லும்பினி மாநிலம், ரூபந்தேஹி மாவட்டத்தில் உள்ள நகராட்சியாகும். இந்நகராட்சி பூத்வல் நகரத்திற்கு கிழக்கிலும், நவல்பராசியை எல்லையாகவும் கொண்டுள்ளது.  
இந்நகரம் கௌத புத்தரின் தாயான மாயா மற்றும் சிற்றன்னையான மகாபிரஜாபதி கௌதமியின் பிறந்த இடமாகும் என பௌத்த சாத்திரங்கள் கூறுகிறது.
# தேவதகா

## வரலாறு

கோலியர்களின் நகரமான தேவதகா நகரத்திற்கு கௌதம புத்தர் வரும் போது, பிக்குகளுக்கு பல தலைப்புகள் குறித்து உபதேசம் செய்துள்ளார். தேவதகா நகரம், கௌதம புத்தரின் தாயும், சிற்றனையான மாயா மற்றும் மகாபிரஜாபதி கௌதமியின் பிறந்த ஊராகும்.
# தேவதகா

## தேவதகா பூங்கா

கபிலவஸ்துவிலிருந்து, மகப்பேறுக்காக மாயா தான் பிறந்த ஊரான தேவதகா நகரத்திற்கு செல்லும் வழியில், லும்பினித் தோட்டத்தில் கௌதம புத்தரை ஈன்றார். கௌதம புத்தர் பிறந்த ஏழாம் நாளில் மாயா, தேவதகா நகரத்தில் இறந்தார். இதனால் கௌதம புத்தரை, அவரது சிற்றன்னை மகாபிரஜாபதி கௌதமி வளர்த்தார். கௌதம புத்தர் தனது இளமைக் காலத்தில் அடிக்கடி தேவதகா நகரத்திற்குச் சென்று வருவார். புத்தர் ஞானம் பெற்று முதன் முறையாக தேவதகா நகரத்திற்கு வருகை தந்த போது நகர மக்களால் பெரிய அளவில் வரவேற்பு வழங்கப்பட்டது.  
தேவதகா நகரத்தின் கிழக்கு நுழைவு வாயிலில் பெரும் பூங்காவும், பௌத்த விகாரையும் உள்ளது. இங்குள்ள விகாரையில் 7 அடி உயர புத்தர் சிலையும், தங்கத்தால் மெருகூட்டபப்ட்ட சாரிபுத்திரரின் சிலையும் நிறுவப்பட்டுள்ளது.
# தேவதகா

## இதனையும் காண்க

- நேபாள நகரங்கள்
- பௌத்த யாத்திரைத் தலங்கள்
# சைக்ளோபார்பிடால்

**சைக்ளோபார்பிடால்**, என அழைக்கப்படும் **வளையபார்பிடால்**அல்லது சைக்ளோபார்பிடோன்அல்லது**வளையபார்பிடோன்**,என்னும் மருந்து பார்பியூடரேட்வழித்தோன்றல்வகையைச்சேர்ந்ததாகும். இது டையஸிபம்என்ற வர்த்தகச் சின்னத்தின்ரெலாடோர்ம் **Reladormஎன்ற பெயரில்**(100 மிகி cyclobarbital + 10 மிகி டையஸிபம்) திட்ட மருந்தளவு சேர்மானத்துடன் சிகிச்சைக்குரியமருந்தாகப் பயன்படுத்தப்படுகிறது.இதுரஷ்யாவுவில்தூக்கமின்மை ,நோயை குணப்படுத்தப்பயன்படுத்தப்படுகிறது. முதன்மையாக கிடைக்கும் நிலையான-நேரத்திற்குப்.
# அங்கீகாரம்பெற்ற ஆஸ்திரேலியப் பெயர்

அங்கீகாரம்பெற்ற ஆஸ்திரேலியப் பெயர்என்பது ஒப்புதல் பெற்ற**ஆஸ்திரேலிய பெயர்** எனவும்அழைக்கப்படுகிறது.இதுபரம்பரவியலினால் குறிக்கப்படும்ஒரு பொதுவான ஆஸ்திரேலிய மருந்துப் பெயர்ஆகும்.இதுTGAஎன்ற அமைப்பு நிர்ணயித்தபடிஆஸ்திரேலியாவில்பயன்படுத்தப்படுகிறது. 2016ன் பிற்பகுதியில், TGAஅமைப்பானது INNஅடிப்படையில் பல மருந்துகளின் பெயர்களை மாற்றம்செய்தது.அஸ்பராகினேஸ் (asparaginase)போன்றவற்றில்சிலவற்றுக்கு தொடர்புடைய INNமற்றும்பொதுவான USANபெயர்கிடைக்கவி்லை.
# அங்கீகாரம்பெற்ற ஆஸ்திரேலியப் பெயர்

## மேலும்பார்க்க

- சர்வதேச உடைமை உரிமையற்ற பெயர்
- பிரித்தானிய ஒப்புதல் பெயர்
- அமெரிக்கா நிறைவேற்றிய பெயர்
- ஜப்பானிய ஏற்றுக்கொண்ட பெயர்
# தங்குதன்(V) புரோமைடு

**தங்குதன்(V) புரோமைடு** *(Tungsten(V) bromide)* என்பது WBr<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரண்டு புரோமைடு ஈந்தணைவிகளால் பாலமைக்கப்பட்ட ஈரெண்முக கட்டமைப்பை இச்சேர்மம் கொண்டுள்ளது.
# தங்குதன்(V) புரோமைடு

## வினைகள்

ஒடுக்க வினை மூலம் பிற தங்குதன் சேர்மங்களைத் தயாரிக்க தங்குதன்(V) புரோமைடு ஒரு முன்னோடிச் சேர்மமாகத் திகழ்கிறது. உதாரணமாக, அலுமினியம் அல்லது தங்குதனுடன் சேர்த்து வினைபுரியச் செய்வதன் மூலமாக தங்குதன்(IV) புரோமைடைத் தயாரிக்கலாம் . வேதி ஆவிக் கடத்தல் முறையில் WBr4 தூய்மையாக்கப்படுகிறது.
:3 WBr<sub>5</sub> + Al → 3 WBr<sub>4</sub> + AlBr<sub>3</sub>  
240 °செல்சியசு வெப்பநிலையில் பதங்கமாதல் செயல் முறையின் மூலமாக எஞ்சியுள்ள தங்குதன்(V) புரோமைடும் அலுமினியம் டிரைபுரோமைடும் நீக்கப்படுகின்றன.  
தங்குதன் டெட்ராபுரோமைடை சூடுபடுத்தி தங்குதன்(II) புரோமைடு தயாரிக்கப்படுகிறது . 450-500 °செல்சியசு வெப்பநிலையில் வாயுநிலையிலுள்ள தங்குதன்(V) புரோமைடு பசுமஞ்சள் நிறத்திலுள்ள தங்குதன்(II) புரோமைடை வீழ்படிவாக விட்டுவிட்டு வெளியேறுகிறது. இவ்வினையைப் போன்ற தயாரிப்பு முறையிலேயே தங்குதன்(II) குளோரைடும் தயாரிக்கப்படுகிறது.
# தங்குதன்(V) புரோமைடு

## குறைத்துப் பதிலிடும் வினைகள்

தங்குதன்(V) புரோமைடு சேர்மத்தை எளிதாக ஒடுக்க முடியும் என்பதால் மாற்று செயற்கை வழிமுறைப் பாதையில் தங்குதன்(IV) ஆலைடு கூட்டுப்பொருட்களை தயாரிக்க முடியும். உதாரணமாக, பிரிடினுடன் தங்குதன்(V) புரோமைடை வினை புரியச் செய்தால் WBr4(py)2 கிடைக்கிறது.  
:2 WBr<sub>5</sub> + 7 C<sub>5</sub>H<sub>5</sub>N &rarr; 2 WBr<sub>4</sub>(C<sub>5</sub>H<sub>5</sub>N)<sub>2</sub> + பைபிரிடின் + C<sub>5</sub>H<sub>5</sub>NHBr
# மீகோப்பு

**மீகோப்பு** (Metafile) என்பது பலவகைத் தரவுகளைத் தேக்கி வைக்கும், கோப்பு வடிவத்தின், மரபுப்பண்புச் சொல்லைக் குறிக்கிறது. இது பொதுவாக நிழற்படக்கோப்பு வடிவங்களைக் உள்ளடக்கியுள்ளது. இத்தகைய வரைகலைக் கோப்புகள், பரவுப்பட வரைகலை, திசையன் வரைகலை , குறிப்பிட்ட எழுத்துருத் தரவு (Typeface data) என்பனவற்றைக் கொண்டு இருக்கின்றன. இந்த கோப்புகளின் பொதுவான பயன்பாடு யாதெனில், ஒரு இயக்குதளத்தின் கணிய வரைகலைக்கு ஆதரவாக செயல்படுதலே ஆகும். எடுத்துக்காட்டாக, மைக்ரோசாப்ட் விண்டோசு இயக்குதளம், அதனின் வின்டோசின் மீக்கோப்பினையும், மாக் இயக்குதளம், பி.டி.எவ் வடிவத்தையும் பயன்படுத்துகிறது.
# மீகோப்பு

## சில எடுத்துக்காட்டுகள்

- (PICT) மக்கின்டொஷ் PICT resource, superseded by PDF in Mac OS X
- (WMF) வின்டோசின் மீகோப்பு = (EMF) Enhanced மீகோப்பு
- (EPS) Encapsulated PostScript
- (CGM) கணினி வரைகலை மீகோப்பு
- (PDF) மின்னூல்
- (CDR) கோரல்டிரா
- (SVG) விரியகத் திசையன் வரைகலை
- (WPG) Word Perfect வரைகலைக் கோப்பு
- (RTF) நிறை உரை வடிவ கோப்பு
# ருத்தேனியம் பெண்டாகார்பனைல்

**ருத்தேனியம் பெண்டாகார்பனைல்** *(Ruthenium pentacarbonyl)* என்பது Ru(CO)<sub>5</sub> என்ற மூலக்கூற்று வாய்ப்பாடு கொண்ட ஒரு கரிமருத்தேனியம் சேர்மமாகும். நிறமற்ற நீர்மமான இச்சேர்மம் ஒளியால் துண்டப்படுகிறது. அறை வெப்பநிலையில் உள்ளபோதே கார்பனைல் நீக்கம் அடைந்து விடுகிறது. உலோக கார்பனைல் அணைவுச் சேர்மங்கள் தயாரிப்பில் ஓர் இடைநிலையாக ஆய்வு செய்யப்படுகிறது . கார்பன் மோனாக்சைடு முன்னிலையில் டிரைருத்தேனியம் டோடெக்காகார்பனைலை ஒளியாற்பகுப்பு செய்து தற்போது இச்சேர்மத்தைத் தயாரிக்கிறார்கள் :  
:Ru<sub>3</sub>(CO)<sub>12</sub> + 3 CO 3 Ru(CO)<sub>5</sub>.
# பாசுபரசு முப்புரோமைடு

**பாசுபரசு முப்புரோமைடு** (*Phosphorus tribromide*) PBr<sub>3</sub> என்ற மூலக்கூற்று வாய்ப்பாட்டை உடைய ஒரு நிறமற்ற திரவமாகும். இது ஈரப்பதமுள்ள காற்றில் நீராற்பகுப்பின் காரணமாக வெண்புகையைத் தருகிறது. இது மூக்கைத் துளைக்கும் நெடியைக் கொண்டுள்ளது. இது ஆல்ககால்களைஅல்கைல்புரோமைடுகளாகமாற்றும்செயல்முறையில்ஆய்வகத்தில்பயன்படுகிறது.
# பாசுபரசு முப்புரோமைடு

## தயாரிப்பு

PBr<sub>3</sub>யானது சிவப்பு பாசுபரசினைபுரோமினுடன் வினைப்படுத்துவதன் மூலம் தயாரிக்கப்படுகிறது. PBr<sub>5</sub> உருவாகும்வினையைத்தடுக்கபாசுபரசானதுசற்றுஅதிக அளவில் சேர்க்கப்படுகிறது.
: 2 P + 3 Br<sub>2</sub> → 2 PBr<sub>3</sub>
இந்த வினையானது அதிகளவு வெப்பம் உமிழ் வினையாக இருப்பதால், பொதுவாக இந்த வினையானது,PBr<sub>3</sub>போன்றஒருசெறிவுதளர்த்தியின் முன்னிலையில் நிகழ்த்தப்படுகிறது.
# பாசுபரசு முப்புரோமைடு

## வினைகள்

PCl<sub>3</sub> மற்றும்PF<sub>3</sub>போன்றுபாசுபரசு முப்புரோமைடும் லுாயிசு காரம் மற்றும் லுாயிசு அமிலம் ஆகிய இரண்டின் பண்புகளையும் கொண்டுள்ளது.உதாரணமாக, with a Lewis acid such as போரான் முப்புரோமைடுபோன்ற ஒரு லுாயி அமிலத்துடன்இது Br<sub>3</sub>B · PBr<sub>3</sub>போன்ற நிலையான 1 :1 சேர்க்கை விளைபொருள்களை உருவாக்குகின்றது.அதேநேரத்தில் PBr<sub>3</sub> யானது ஒரு மின்னணு கவரி (electrophile)அல்லதுலுாயிஅமிலம் போன்றுஇதன்பல வினைகளில் செயல்படுகிறது. உதாரணமாக,அமீன்களுடனானவினையைக்கூறலாம்.  
PBr<sub>3</sub> யின் முக்கியமான வினையான ஆல்ககால்களுடனான (மதுசாரம்) வினையில், இதுஒருOHதொகுதியை ஒரு புரோமின் அணுவால் இடப்பெயர்ச்சி செய்து ஒரு அல்கைல் புரோமைடினைத் (ஆலோஅல்கேன்)தருகிறது.மூன்றுபுரோமின் அணுக்களுமேமாற்றப்படலாம்.
: PBr<sub>3</sub> + 3 ROH → 3 RBr + HP(O)(OH)<sub>2</sub>
இந்த வினை வழிமுறையானது(ஓரிணைய ஆல்ககாலுக்கு காட்டப்பட்டுள்ளது) ஒரு பாசுபரசு எஸ்தர் உருவாதலை (ஒரு நல்ல விடுவிப்புத் தொகுதியை உருவாக்க) உள்ளடக்கியுள்ளது.இதன்பின்S<sub>N</sub>2 பதிலியீட்டுவினையின்வழிமுறைபின்பற்றப்படுகிறது.
:
S<sub>N</sub>2 வினையின் வழிமுறையின் காரணமாக, இந்தவினையானது ஓரிணையமற்றும்ஈரிணையஆல்ககால்களில்சிறப்பாகநிகழ்கிறது. ஆனால், மூவிணைய ஆல்ககால்களில்இவ்வினைநிகழ்வதில்லை.வினைபுரியக்கூடியகரியணுவானதுசீர்மையற்றதாகஇருந்தால்வினையானது,S<sub>N</sub>2 வினைகளில் நிகழ்வதைப் போன்று வழக்கமாக, ஆல்பா கரியணுவில் இடவல மாற்ற உருவமைப்புடன் நிகழ்கிறது.  
இதே போன்றதொரு வினையில், PBr<sub>3</sub> கார்பாக்சிலிக் அமிலங்களைஅமில புரோமைடுகளாக மாற்றவும் செய்கிறது.
: PBr<sub>3</sub> + 3 RCOOH → 3 RCOBr + HP(O)(OH)<sub>2</sub>
# பாசுபரசு முப்புரோமைடு

## பயன்பாடுகள்

ஓரிணைய அல்லது ஈரிணைய ஆல்ககால்களை அல்கைல்புரோமைடுகளாகமாற்றுவதற்குஉதவுவதேபாசுபரசு முப்புரோமைடின் முக்கிய பயனாகஉள்ளது. ஐதரோபுரோமிக் அமிலத்தை விடPBr<sub>3</sub>அதிகளவிலான விளைபொருளைத்தருவதாகவும், கார்பன் நேரயனி மறுசீரமைப்பு வினையால் ஏற்படும் பிரச்சனைகளைத் தவிர்ப்பதாகவும் உள்ளது. உதாரணமாக,நியோபென்டைல்புரோமைடினைக் கூடஆல்ககாலில்இருந்து 60 விழுக்காடு அளவிற்கு தயாரிக்க முடியும்.  
PBr<sub>3</sub>யின் மற்றுமொரு பயன்பாடானது, கார்பாக்சிலிக் அமிலங்களின் α-புரோமினேற்ற வினையில் வினைவேகமாற்றியாகப் பயன்படுவதாகும். அசைல்குளோரைடுகளோடுஒப்பிடும்போது,அசைல்புரோமைடுகள்அரிதாகவேதயாரிக்கப்படுபவனவாகஇருப்பினும்,அவைஎல்-வோல்ஹார்டு-செலின்ஸ்கி ஆலசனேற்ற வினையில் இடைநிலைப் பொருளாகப் பயன்படுத்தப்படுகின்றன.
தொடக்கத்தில்PBr<sub>3</sub> கார்பாக்சிலிக் அமிலத்துடன் வினைபட்டு அசைல் புரோமைடினை உருவாக்குகிறது. இது புரோமினேற்ற வினையில்அதிக வினைத்திறன் மிக்கதாகும்.ஒட்டுமொத்தசெயல்முறையும்பின்வருமாறுகுறிக்கப்படலாம்.
:
வணிகரீதியில்,பாசுபரசுமுப்புரோமைடானதுஅல்ப்பிரசோலம்,மெத்தோஎக்சிடால்மற்றும்பெனோப்ரோபென் போன்றமருந்தியல்பொருட்கள் தயாரிப்பில் பயன்படுத்தப்படுகிறது.இதுவலிமைமிகுந்ததீச்சுணக்குகாரணியாகவும் பயன்படுகிறது. இது போஸ்ட்ரெக்ஸ் என்ற வணிகவியல் பெயரில் சந்தைப்படுத்தப்படுகிறது.
# பாசுபரசு முப்புரோமைடு

## முன்னெச்சரிக்கை

PBr<sub>3</sub> அரிப்புத்தன்மை,மற்றும்நச்சுத்தன்மை மிக்க HBr ஐ வெளியிடக்கூடியது. இது நீர் மற்றும் ஆல்ககால்களுடன் தீவிரமாக வினைபுரியக் கூடியது.  
பாசுபரசு அமிலங்களை துணை விளைபொருளாக உற்பத்தி செய்யக்கூடிய வினைகளில் வாலைவடித்தல் நிகழும்போது, 160&nbsp;°செ வெப்பநிலைக்கு அதிகமானால்,பாஸ்பீன்வாயு வெளிப்படக்கூடும். இது காற்றுடன் தொடர்பினைக் கொள்ளும் போது வெடிக்கும் அபாயம் உள்ளது என்பது கவனத்தில் கொள்ளப்பட வேண்டும்.
# இயேசு கோட்டை

**இயேசு கோட்டை** கென்யா நாட்டின்மொம்பாசா தீவில் அமைந்துள்ளது. இக்கோட்டையைவடிவமைத்தவர் இத்தாலிய நாட்டு கட்டிடக் கலை வல்லுர் ஜியோவானி பாட்டிஸ்டே கைராட்டி ஆவார். இது 1593 மற்றும் 1596 ஆம் ஆண்டுகளுக்கு இடையில் கட்டப்பட்டது.  
போர்த்துகல் நாட்டு மன்னர் கிங் பிலிப்பின் கட்டளையால், மொம்பசாவின் பழைய துறைமுகத்தை பாதுகாக்ககட்டப்பட்டது. சுவிஸ் கோஸ்ட்டில் போர்த்துகீசியர்களால் நிர்வகிக்கப்படும் ஒரே கோட்டையாகஇயேசு கோட்டை இருந்தது. மேலும் இந்திய பெருங்கடல் வர்த்தகத்தின் மீதான செல்வாக்கை நிறுவ ஒரு மேற்கத்திய வல்லரசின் முதல் வெற்றிகரமான முயற்சியின் ஒரு சான்றாக இதுஅங்கீகரிக்கப்பட்டது.
# இயேசு கோட்டை

## இன்றைய இயேசுக் கோட்டை

இயேசு கோட்டை இப்போது வெளிநாட்டு மற்றும் உள்ளூர் சுற்றுலா பயணிகள் ஒரு பிரபலமான இடமாக உள்ளது. பல சுற்றுலாத் தலங்கள், பாதுகாப்பு ஆய்வகம், கல்வித் துறை, பழைய டவுன் கன்சர்வேஷன் அலுவலகம்இணைந்து, முக்கிய சுற்றுலா அம்சமாக இந்த கோட்டை முக்கியத்துவம் பெறுகிறது.யுனெஸ்கோ நிறுவனம் இக்கோட்டைய உலகப் பாரம்பரியக் களங்களில் ஒன்றாக அறிவித்துள்ளது.
# -ஏன்

கரிம வேதியியலில் **-ஏன்** (*-ane*) என்ற பின்னொட்டு கரிமப் பொருட்களைப் பெயரிடுதல் முறையில் -C-C- தொகுதி முழுமையாக நிறைவுற்ற நிலையில் இருக்கும் பொழுது கரிமச் சேர்மங்களுக்கு பெயரிடுவதற்குப் பயன்படுத்தப்படுகிறது. உயிரொலி உடைய பின்னொட்டு சேரும் பொழுது கரிமச் சேர்மத்தின் அல்கேன் பெயரில் உள்ள இறுதி **-e** மறைகிறது. உதாரணமாக, அதிக முன்னுரிமை விதிகள் படி கரிம வகைப்பாட்டியலில் புரொப்பேன் உடன் ஆல்ககாலின் இறுதியில் உள்ள "-ol" சேரும் பொழுது இறுதி "-e" மறைந்து புரொப்பனால் ("propanol") என்றாகிறது.  
மாறாக, இது ஒரு தனிமத்தின் ஒற்றைக் கரு ஐதரைடு சேர்மத்தைக் குறிக்கலாம். உதாரணமாக, (CH<sub>4</sub>) மீத்தேன் என்றும், மற்றும் நீர் (H2O) ஆக்சிடேன் (oxidane) என்றும் அழைக்கப்படுகின்றன. இதன் சொற்பிறப்பியல் பற்றி அறிய ஆல்க்கேன் என்ற தலைப்பைப் பார்க்கவும்.
# -ஏன்

## மேலும்பார்க்க

- IUPAC வகைப்பாட்டியலின் கரிம வேதியியல்
# Module:Location map/data/Africa

return {
name = 'ஆப்பிரிக்கா',
x = '48.852459016393 + 71.1 * cos($1 * pi / 180) * sin(($2 - 15) * pi / 180) * (((1 + cos($1 * pi / 180) * cos(($2 - 15) * pi / 180)) * 0.5) ^ - 0.5 )',
y = '51.180555555556 - 75.3 * sin($1 * pi / 180) * (((1 + cos($1 * pi / 180) * cos(($2 - 15) * pi / 180)) * 0.5) ^ -0.5)',
image = 'Africa location map.svg',
image1 = 'Africa relief location map.jpg'
}
# சேத்திரி

**சேத்திரி** (**Kshetri** or **Chhetri** நேபாள நாட்டில் இந்தோ-ஆரிய மொழிகள் பேசும், மலை வாழ் கஸ் இராசபுத்திர சத்திரிய இன மக்கள் ஆவார்.
சேத்திரி இன மக்கள் 1951 வரை நேபாள அரசியலிலும், இராணுவத்திலும் பெரும் பங்கு வகித்தனர்.
# சேத்திரி

## வரலாறு

காஸ் இராச்சியத்தின் படைவீரர்களான சேத்திரிகள், ஒன்றுப்பட்ட நேபாள இராச்சியத்தை நிறுவுவதற்கு ஷா வம்ச மன்னர் பிரிதிவி நாராயணன் ஷாவின், அமைச்சர்களாகவும், படைத்தலைவர்களாகவும், போர் வீரர்களாகவும் பணியாற்றியவர்கள். நேபாள இராச்சிய அரசவையில் *கஜி கலாக்* எனப்படும் பஸ்யனேத், பாண்டே, தாபா, குன்வர் மற்றும் பிஸ்தா எனும் ஐந்து முக்கிய சேத்திரி குடும்பத்தினர் அரசப் பிரமுகர்களாக இடம் பெற்றிருந்தனர்.  
நேபாள அரண்மனை அரசியலில், பாண்டே மற்றும் தாபா சேத்திரிகள் தங்களுக்கிடையே அரசியல் பகைமை உணர்வுடன் செயல்பட்டனர். பாண்டேக்களுக்கு பஸ்யனேத்களும், தாபாக்களுக்கு குன்வர்களும் ஆதரவு அளித்தனர்.
இறுதியில் குன்வர்கள், தாபா குழுவின், நேபாள பிரதம அமைச்சரான மாதவர் சிங் தபாவை, 19 செப்டம்பர் 1846ல் கோத் படுகொலைகள் போது கொன்றனர். இதனால் குன்வர் குழுவின் தலைவர் ஜங் பகதூர் ராணா நேபாள இராச்சியத்தின் பரம்பரை பிரதம அமைச்சராக நியமிக்கப்பட்டார். இதனால் குன்வர் குல குடும்பத்தினர், நேபாள அரசியலில் 1951 முடிய நேபாள மன்னரை மீறி ஆதிக்கம் செலுத்தினர்.  
குன்வர்கள் தங்களை பெயருக்குப் பின்னால் ராணா எனும் பட்டத்தை இட்டுக்கொண்டனர். ராணா எனில் மன்னர் எனப்பொருளாகும். பொது மக்கள் மற்றும் நேபாளி காங்கிரஸ் கட்சியின் பெரும் போராட்டங்களுக்கிடையே, 1951ல் குன்வர் எனும் ராணாக்களின் பரம்பரை ஆட்சி பறிக்கப்பட்டது. மீண்டும் நேபாளத்தில் ஷா வம்ச மன்னராட்சி நிறுவப்பட்டது.
# சேத்திரி

## சேத்திரிகளின் குடும்பப் பெயர்கள்

அதிகாரி, வகலே, பருவால், பொக்ரா, பஸ்யனேத், பண்டாரி, பிஸ்தா, புதா, கார்க்கி, கத்ரி, குன்வர், மகத், மகாதரா, பாண்டே, புன்வர், ராணா, ரத்தோர், ரவுத், ராவல், ராயமஜ்கி, சில்வால், சுயால், தாண்டன், தாபா முதலியன.
# அபி எண்

ஆனது, புள்ளி கோடுள்ள வரைபடம் SF-11 என்ற குவார்ட்சு கண்ணாடியால் ஆனது. இப்படம் ஒளிவிலகல் எண்ணில் ஏற்படும் மாற்றத்தை குறிக்கிறது.]]  
**அபி எண்** (**Abbe number**) ஒளியியலில் வில்லைகளை வடிவமைக்கப் பயன்படுகிறது. ஒளிபுகு பண்பு (Transparency) கொண்ட பொருட்களின் **V-எண்** எனவும் அழைக்கப்படுகிறது. இவ்வெண் நிறப்பிரிகைத் திறனின் அளவீடாகும் (அலை நீளம் மற்றும் ஒளிவிலகல் எண் இடையே இது அயக்கப்படுகிறது). V-எண்ணின் அளவு அதிகரிக்கும் போது நிறப்பிரிகைத் திறன் குறைகிறது. செர்மனியைச் சேர்ந்த இயற்பியலாளர் எனெச்ட் அபி (Ernst Abbe) பெயரால் இவ்வெண் அழைக்கப்படுகிறது.  
ஒரு பொருளின் அபி எண் என்பது, *V<sub>D</sub>*,  
:<math>V_D = \frac{ n_D - 1 }{ n_F - n_C },</math>  
இதில் *n*<sub>D</sub>, *n*<sub>F</sub> and *n*<sub>C</sub> என்பது முறையே D-, F- மற்றும் C- பிரான்ஃகோபர் கோடுகளின் ஒளிவிலகல் எண்கள் ஆகும். (அந்த அலைநீளங்கள் முறையே 589.3 nm, 486.1&nbsp;nm and 656.3&nbsp;nm ஆகும்).
அபி எண், ஒளியின் நிறத்தரத்திற்கு (chromaticity) ஏற்ப ஒளியியற் பொருட்களையும், கண்ணாடிகளை வகைப்படுத்தவும் பயன்படுகிறது. அதிக நிறப்பிரிகைக் கொண்ட தீக்கல் கண்ணாடி *V*&nbsp;<&nbsp;55 என்ற அபி எண்ணும், குறைந்த நிறப்பிரிகைக் கொண்ட கிரௌன் கண்ணாடி அதிக அபி எண்ணைக் கொண்டுள்ளது. மிகவும் அடர்த்தியான ஃபிளிண்ட் கண்ணாடி கூட 25 க்கு கீழே அபி எண்ணை பெற்றுள்ளது. பாலிகார்பனேட் நெகிழியால் ஆன பொருட்களின் அபி எண் 34 ஆகவும், பொதுவான கிரௌன் கண்ணாடிகள் 65 என்ற அபி எண்ணையும் பெற்றுள்ளது. புளோரைட் மற்றும் பாசுபைட்டால் ஆன கிரௌன் கண்ணாடிகளின் அபி எண் 75 முதல் 85 வரை இருக்கும்.  
உணர்வுதிறன்மிக்க அலைநீளங்களின் வரைபடம், இதில் அபி எண் அடைப்புக் குறிக்குள் வழங்கப்பட்டுள்ளது. மேற்கோள் அலைநீளங்கள் 486.1&nbsp;nm (நீலம்) and 656.3&nbsp;nm (சிவப்பு)]]
நிறப்பிறழ்ச்சி இல்லா வில்லைகளை உருவாக்க அபி எண்கள் பயன்படுகிறது. அவற்றின் தலைகீழி நிறப்பிரிகை ஆகும்.
அலைநீளப் பகுதியில் மனிதக் கண்ணின் உணர்வுதிறன்மிக்கப் பகுதி காட்டப்பட்டுள்ளது. (பார்க்க: வரைபடம்)
# அபி எண்

## அபி வரைபடம்

அபிவரைபடம் என்பது, அபி எண் ஒரு அச்சிலும் *V*<sub>d</sub>, ஒளிவிலகல் எண் ஒரு அச்சிலும் *n*<sub>d</sub> வரையப்பட்டுள்ளது. பலதரப்பட்ட கண்ணாடிகளுக்கு வரைபடத்தில் தேர்தெடுக்கப்பட்டப் புள்ளிகள் வழங்கப்பட்டுள்ளன.  
கண்ணாடிகளின் அபி எண் என்பது அவற்றின் சராசரி ஒளிவிலகல் எண்களுடன் ஒளிவிலகல் திறனை கண்டறிந்து, நிறப்பிறழ்ச்சி இல்லா வில்லைகளை உருவாக்கப் பயன்படுகிறது.  
F- மற்றும் C- பிரான்ஃகோபர் கோடுகளின் ஒளிவிலகல் எண் மாற்றங்கள், ஒரு சமன்பாட்டில் வழங்கப்பட்டுள்ளது.  
:<math> V_e = \frac{n_e-1}{ n_{F'} - n_{C'}}</math>
காட்மியத்தின் நீலம் மற்றும் சிவப்பு வரிகளுக்கிடையேயான ஒளிவிலகல் எண்களின் வித்தியாசம் (அதன் அலைநீளங்கள் முறையே 480.0&nbsp;nm and 643.8&nbsp;nm) பாதரச e-வரியுடன் ஒப்பிடப்பட்டுள்ளது. ( *n<sub>e</sub>* அதன் அலைநீளம் 546.073&nbsp;nm).  
| λ நானோமீட்டரில் | பிரான்ஃகோபர் கோடுகள் | ஒளி மூலங்கள் | நிறங்கள் |  |
| --- | --- | --- | --- | --- |
| 365.01 | i | Hg | புற ஊதாக் கதிர் |  |
| 404.66 | h | Hg | ஊதா |  |
| 435.84 | g | Hg | நீலம் |  |
| 479.99 | F' | Cd | நீலம் |  |
| 486.13 | F | H | நீலம் |  |
| 546.07 | e | Hg | பச்சை |  |
| 587.56 | d | He | மஞ்சள் |  |
| 589.3 | D | Na | மஞ்சள் |  |
| 643.85 | C' | Cd | சிவப்பு |  |
| 656.27 | C | H | சிவப்பு |  |
| 706.52 | r | He | சிவப்பு |  |
| 768.2 | A' | K | IR-A |  |
| 852.11 | s | Cs | IR-A |  |
| 1013.98 | t | Hg | IR-A | } |
# அபி எண்

## மேலும் பார்க்க

- அபி பட்டகம்
- அபி ஒளிவிலகல்மானி
# தீக்கல் கண்ணாடி

மற்றும் ஃபிளிண்ட் கண்ணாடியால் உருவாக்கப்பட்ட ஒரு நிறப்பிறழ்ச்சி இல்லா வில்லை.]]  
**தீக்கல் கண்ணாடி** (*Flint glass*) குறைந்த அபி எண்ணும், அதிக ஒளிவிலகல் எண்ணும் கொண்ட ஒரு ஒளியியல் கண்ணாடியாகும் (இதன் நிறப்பிரிகைத் திறனும் அதிகம்). ஃபிளிண்ட் கண்ணாடியின் அபி எண் 50 முதல் 55 வரை அல்லது அதற்கும் கீழே இருக்கும். தீக்கல்கண்ணாடியின் ஒளிவிலகல் எண்கள் 1.45 முதல் 2.00 வரை இருக்கும். கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து நிறப்பிறழ்ச்சி இல்லா வில்லை உருவாக்கப்படுகிறது. இந்த அமைப்பு நிறப்பிறழ்ச்சியை தவிர்க்க உதவுகிறது.  
*பிளிண்ட்* என்ற வார்த்தை தென்கிழக்கு இங்கிலாந்தில் காணப்படும் சுண்ணாம்பு படிமத்தில்லுள்ள தீக்கல் முண்டுகளைக் கொண்டு பெறப்பட்டது. பொற்றாசு மற்றும் காரீயக் கண்ணாடியை உருவாக்க இவை பயன்படுகிறது.  
பாரம்பரியமாக உருவாக்கப்படும் தீக்கல் கண்ணாடி 4–60% காரீய(II)ஆக்சைடைக் கொண்டுள்ளது. இந்த வகைக் கண்ணாடிகள் சுற்றுச்சூழல் மாசுபாட்டை ஏற்படுத்துவதால், இன்றைய கால கட்டத்தில் காரீய(II)ஆக்சைடுக்குப் பதிலாக மற்ற உலோக ஆக்சைடுகள் (எடுத்துக்காட்டாக டைட்டானியம் டை ஆக்சைடு) பயன்படுத்தப்படுகின்றன. இவற்றை பயன்படுத்துவதால் கண்ணாடியின் பண்புகள் மாறுவதில்லை.
# தீக்கல் கண்ணாடி

## மேலும் பார்க்க

- கிரௌன் கண்ணாடி
- நிறப்பிறழ்ச்சி
# சரண பாசவேஸ்வரர் கோயில்

**சரண பாசவேஸ்வரர் கோயில்** (**Sharana Basaveshwara Temple**) என்பது கர்நாடகத்தில் வடகிழக்குப் பகுதியல் உள்ள பழமையான நகரமான குல்பர்காவின் சரண என்ற பகுதியில் உள்ள ஒரு கோயிலாகும்.
# சரண பாசவேஸ்வரர் கோயில்

## வரலாறு

இந்தக் கோயில் 18 ஆம் நூற்றாண்டைச் சேர்ந்த லிங்காயத்துத் துறவியும், மெய்யியலரான ஸ்ரீ சரண பாசவேஸ்வரர் என்பவருக்குக் கட்டப்பட்டது. அவர் தனது தசோவா (வருவாயிலிருந்து ஈதல்) மற்றும் கயாகு (கர்மா கோட்பாட்டின் அடுத்த நிலை "நீங்கள் செய்ய வேண்டிய, வேலை உங்களுக்கு ஒதுக்கப்பட்டுள்ளது), 'உங்கள் கடமைக்கான பலனை எதிர்பார்க்க உங்களுக்கு உரிமை இல்லை' போன்ற மெய்யியல் கருத்துகளுக்காக அறியப்படுகிறார். இந்த கோவிலில் *கர்பகுடி* என்னும் கருவறையில் சரண பாசவேசுவரரின் சமாதி உள்ளது. இது ஏராளமான பக்தர்கள் மற்றும் சுற்றுலா பயணிகளைக் கவரும் இடமாக உள்ளது.
# சரண பாசவேஸ்வரர் கோயில்

## ஆண்டுவிழா மற்றும் தேர்த் திருவிழா

உள் நாட்டிலிருந்தும், வெளிநாடுகளில் இருந்தும் பல்வேறு மக்களும், கோயில் வளாகத்தில் நடக்கும் தேர்த் திருவிழாவைக் காணக் குவிகின்றனர். இச்சமயத்தில் பக்தர்கள் அந்தப் புனிதர் பயன்படுத்திய பிரசாத பட்டாலி என்னும் வெள்ளித் தட்டைக் காண இயலும். இந்தத் தட்டை ஆண்டுக்கு ஒருமுறை இத்திருவிழாவின்போது மட்டுமே கண இயலும் என்பது குறிப்பிடத்தக்கது. மேலும் பிரசாதா பட்டாலியுடன், சரணாலயேசுவரர் பயன்படுத்திய சந்தனத்தால் செய்யப்பட்ட லிங்க சஜ்ஜிகே (லிங்கத்தை வைத்துக் கொள்ளும் உறை) என்னும் பொருளைக் காணலாம். இப்பகுதியில் உள்ள விவசாயிகள், கோயியில் பக்தர்களுக்கு அன்ன தானம் செய்வதற்காக தங்கள் அறுவடையிலிருந்து ஒரு பகுதியை நன்கொடையளிப்பதை தொடர்கின்றனர்.
# ஊர் பஞ்சாயத்து

**ஊர் பஞ்சாயத்து**, தமிழக கிராமங்களில் நிகழும் குடும்பப் பிரச்சனைகள், சமூகப் பிரச்சனைகள், வாய்க்கல், வரப்பு போன்ற நிலத் தகராறுகள், அடிதடி, திருட்டு, தீ வைத்தல், கொலை, கற்பழிப்பு போன்ற குற்றங்களை விசாரித்து தீர்ப்பு கூறும் ஊர் பெரியவர்கள் கொண்ட குழுவாகும். இக்குழுவின் தலைவரை நாட்டாமை என்பர். நாட்டாமையின் தீர்ப்பால் பாதிக்கப்பட்டவர்கள் காவல் துறை அல்லது நீதிமன்றங்களில் முறையிடுவதில்லை. பஞ்சாயத்து கூடி வழக்குகளுக்கு தீர்ப்பு வழங்கும் முறை தமிழ்நாட்டில் காலங்காலமாக நடைபெற்று வருகிறது. இராஜதுரோக குற்றங்களை ஊர் பஞ்சாயத்து விசாரிப்பதில்லை.
# ஊர் பஞ்சாயத்து

## தண்டணைகள்

நாட்டாமை தலைமையிலான பஞ்சாயத்து குழுவின் விசாரணை முடிவில் நாட்டாமை தீர்ப்பு வழங்குவார். சாதாரண குற்றங்களுக்கு அபராதம் விதித்தல், கோயிலுக்கு நற்பணிகள் செய்ய வைத்தல், சாட்டையால் அடித்தல், மொட்டையடித்தல் போன்ற தண்டனைகள் தரப்படுகிறது. கிராமத்தையும், சமூகத்தையும் பாதிக்கும் பெரிய குற்றங்களுக்கு தலையில் மாட்டுச் சாணியை கரைத்து தலையில் ஊற்றுதல், முகத்தில் கரும்புள்ளி செம்புள்ளி குத்தி, கழுதை மேல் அமர்த்தி ஊரைச் சுற்ற வைத்தல், சாதி விலக்கம் செய்தல் அல்லது ஊரை விட்டு விலக்கி வைத்தல் போன்ற தண்டனைகள் வழங்கப்படுகிறது.  
வட இந்தியாவில் ஊர் பஞ்சாயத்துக்களுக்கு காப் பஞ்சாயத்து என்பர். காப் பஞ்சாயத்து தீர்ப்புகளுக்கு சமூக ஆர்வலர்கள் கடும் கண்டனம் தெரிவித்து வருகின்றனர். காப் பஞ்சாயத்துகள் தொடர்பான வழக்கில் இந்திய உச்ச நீதிமன்றத்தின் தலைமை நீதிபதி தீபக் மிஸ்ரா தலைமையிலான மூன்று நீதிபதிகள் அமர்வு, காப் பஞ்சாயத்துகளின் தீர்ப்பு சட்டபூர்வமற்றது என தீர்ப்பு வழங்கி உள்ளது.
# ஊர் பஞ்சாயத்து

## தண்டணைகள்

### சாதி பஞ்சாயத்து

குறிப்பிட்ட சாதி சனங்களுக்குள் நடைபெறும் சமூகப் பிரச்சனைகளை சாதிப் பஞ்சாயத்துகளே தீர்த்து வைக்கிறது.
# ஊர் பஞ்சாயத்து

## இதனையும் காண்க

- காப் (பஞ்சாயத்து)
# அபி பட்டகம்

**அபி பட்டகம்** (**Abbe prism**) என்பது ஒளியியல் கருவியாகும். எனெசுட் அபி என்ற செர்மனி நாட்டைச் சேர்ந்த இயற்பியலாளர் உருவாக்கினார்.
மாறாத விலக்கத்தைக் கொண்ட நிறப்பிரிகைத் திறனையுடைய பட்டகமாகும். இது பெலின்-பூராகா பட்டகத்திற்கு இணையானது.
# அபி பட்டகம்

## அமைப்பு

இந்த பட்டகம் கண்ணாடியால் ஆனது, 30°–60°–90° என்ற முக்கோண பக்கங்களைக் கொண்டது. பயன்படுத்தும் போது **AB** என்ற பக்கம் வழியே, ஒளி உள்ளே நுழைகிறது. பின்னர் ஒளி விலகல் அடைந்து, முழு அக எதிரொளிப்பு அடைந்து **BC** என்ற பக்கத்தை அடைகிறது. பின்னர் ஒளி விலகல் அடைந்து **AC** என்ற பக்கம் வழியே வெளியே வருகிறது. ஒரு குறிப்பிட்ட அலைநீளம் கொண்ட ஒளியலையின் விலகல் கோணம் 60° அடையுமாறு பட்டகம் வடிவமைக்கப்பட்டுள்ளது. மற்ற அனைத்து அலைகளும் அதிக கோணத்திற்கு விலகவடைகிறது. பட்டகத்திலுள்ள **O** என்ற புள்ளியிலிருந்து ஒளியலை 60° கோணத்திற்கு திருப்பப்படுகிறது.
# எரித்ரைட்டு

**எரித்ரைட்டு** *(Erythrite)* என்பது Co3(AsO4)2•8H2O. என்ற மூலக்கூற்று வாய்ப்பாடு கொண்ட ஒரு கனிமம் ஆகும். சிவப்பு கோபால்ட் என்ற பெயரிலும் அழைக்கப்படும் இக்கனிமம் கோபால்ட்டின் இரண்டாம் நிலை நீரேற்று கோபால்ட் ஆர்சனேட்டு கனிமம் ஆகும். கோபால்ட் கனிமப் படிவுகளின் மேற்பரப்பில் இயல்பாகக் கிடைக்கும் எரித்ரைட்டும் அன்னாபெர்கைட்டும் (Ni3(AsO4)2•8H2O) ஒரு முழுமையான கனிமத்தொடராக (Co,Ni)3(AsO4)2•8H2O.என்ற பொது வாய்ப்பாட்டால் குறிப்பிடப்படுகின்றன. உருவாகின்றன.  
வில் கிடைக்கும் எரித்ரைட்டு]]  
எரித்ரைட்டு ஒற்றைச் சரிவு படிகத்தொகுதியாகப் படிகமாகிறது. பட்டக வடிவில் உருவாகும் இப்படிகங்கள் செங்கற் சிவப்பு, சாம்பல் நிறப் பழுப்பு நிறங்களில் கோபால்ட் ஆர்சனைடு கனிமமாகக் காணப்படுகின்றன. முழுமையான படிகங்களாக இவை அரிதாக உருவாகின்றன என்றாலும் படிகங்கள் பட்டக வடிவிலும், நீண்ட நெடுக்கு வரிகளைக் கொண்ட கோள வடிவிலும், சிறுநீரக வடிவிலும் இயற்கையில் காணப்படுகின்றன.  
எரித்ரைட்டு முதன்முதலில் 1832 ஆம் ஆண்டில் செருமனியில் உள்ள சேக்சானி மாவட்டம் , சிக்னிபெர்க் நகரத்தில் கண்டறியப்பட்டு விவரிக்கப்பட்டது. கிரேக்க மொழிச் சொல்லான சிவப்பு என்ற பொருள் கொண்ட எரித்ரோசு என்ற சொல்லில் இருந்து எரித்ரைட் என்ற பெயரைப் பெற்றது. எரித்ரைட்டு முதலில் ஒரு முக்கியமான கனிமமாகக் கருதப்படவில்லை என்றாலும் வளவாய்ப்பு தேடுநர்கள் பின்னர் கோபால்ட் மற்றும் வெள்ளி தனிமங்களுக்கு இக்கனிமம் வழிகாட்டும் என நம்பினர்.  
கோபால்ட் படிவுகள் ஆக்சிசனேற்றம் அடைவதால் எரித்ரைட்டு உண்டானது எனக் குறிப்பிடுகின்றனர். ஆக்சைடு மண்டலங்களில் Co–Ni–As தனிமங்கள் கொண்ட படிவுகளாக இக்கனிமம் அறியப்படுகிறது. கோபால்டைட்டு, சிக்கூட்டெரூடைட்டு, சிம்பிளெசைட்டு, ரோசெலைட்டு-பீட்டா, சிகோரோடைட்டு பார்மாக்கோசிடரைட்டு, அடமைட்டு, மோரெனோசைட்டு, ரெட்கெர்சைட்டு, மாலகைட்டு ஆகிய கனிமங்களுடன் இணைந்து இது காணப்படுகிறது.  
ஒண்டாரியோவில் உள்ள கோபால்ட்டு நகரம், செருமனியின் சேக்சானியில் உள்ள சிக்னீபெர்க் நகரம், செக் குடியரசிலுள்ள யாச்சிமோவ், இங்கிலாந்திலுள்ள கார்ன்வால், மொராக்கோ, இடாகோ, சாரா அலிசீயா சுரங்கம், மெக்சிகோ, குயின்சுலாந்து, தெற்கு ஆத்திரேலியா போன்ற பகுதிகளில் எரித்ரைட்டு கனிமம் கிடைக்கிறது.
# எரித்ரைட்டு

## பிற வகைகள்

நிக்கல் வகை அன்னாபெர்கைட்டு இளம் பச்சை நிறத்தில் நிக்கல் ஆர்சனைடு வடிவில் கிடைக்கிறது. எரித்ரைட்டிலுள்ள கோபால்ட் சில சமயங்களில் இரும்பு. நிக்கல், கால்சியத்தால் இடப்பெயர்ச்சியடைந்து மூன்று வேறு வகையான கனிமங்களை உருவாக்குகிறது. பாராசிம்பிள்சைட்டு (இரும்பு) ஓம்சைட்டு (மக்னீசியம்), கோட்டிகைட்டு (துத்தநாகம்) என்பன அக்கனிமங்களாகும்.
# பசுமைத் தாயகம்

**பசுமைத் தாயகம்** என்பது இந்தியாவின் சுற்றுச்சூழலியல் மற்றும் சமூகநலச் செயல்பாடுகளில் ஈடுபடும் ஒரு தன்னார்வ, அரசு சார்பற்ற அமைப்பு ஆகும். இது பாட்டாளி மக்கள் கட்சியின் சுற்றுச்சூழல் பிரிவாகச் செயல்படுகிறது. அதன் அதிகார எல்லை தமிழ்நாடு, பாண்டிச்சேரி, ஆந்திரப் பிரதேசம், கேரளா மற்றும் கர்நாடகாஆகிய மாநிலங்களை உள்ளடக்கியது. இவ்வமைப்பு ஐக்கிய நாடுகள் சபையின் சிறப்பு ஆலோசனை நிலையைப் பெற்றுள்ளது.
# பசுமைத் தாயகம்

## வரலாறு

மருத்துவர் ச.இராமதாசால் 1995 நவம்பர் 20 ஆம் தேதி பொது அறக்கட்டளையாக பசுமைத் தாயகம் பதிவுசெய்யப்பட்டது. இந்த இயக்கத்தினைத் தற்போது அன்புமணி ராமதாஸ் தலைமையேற்று வழிநடத்துகிறார். ஐக்கிய நாடுகள் பொருளாதார மற்றும் சமூக சபை (ECOSOC), ஐ.நா. 2013 ஆம் ஆண்டின் ஐக்கிய நாடுகளின் மனித உரிமைகள் கவுன்சில் பொது விவாதத்துடனான விசேட ஆலோசனைக் கோரிக்கை மாநாட்டில் பசுமைத் தாயகத்தின் சார்பாக அன்புமணி கலந்து கொண்டு, சிறப்பு ஆலோசகர் என்ற அங்கீகாரம் பெற்றுத் தந்தார். பசுமை தயாகம் இன்று ஐக்கிய நாடுகளின் மனித உரிமைகள் கவுன்சிலில் தமிழ்நாட்டில் உள்ள தனி உறுப்பினராக இருப்பதற்கு அங்கீகாரம் பெற்றிருக்கிறது. சுற்றுச்சூழல் சீர்குலைவுகளை எதிர்ப்பு, மனித உரிமை மீறல்கள் எதிர்ப்பு, போதைப்பொருள் எதிர்ப்பு நடவடிக்கை எனப் பல செயல்பாடுகளை இவ்வமைப்பு முன்னெடுக்கிறது.  
பின்வரும் நிகழ்வுகளில் அமைப்பு பங்கேற்றது:
- ஜோகன்னஸ்பர்க் உச்சி மாநாட்டில் நிலைபேறு வளர்ச்சி 2002 இல்.
- 2006 ஆம் ஆண்டில் பெண்களின் நிலை குறித்த ஆணையத்தின் 50 வது அமர்வு.
- 2006 ஆம் ஆண்டில் புதிய அல்லது மீட்டெடுக்கப்பட்ட ஜனநாயக நாடுகளின் 60 வது சர்வதேச மாநாடு.
- ஐ.நா மனித உரிமைகள் கழகம் பொது விவாதம் 2013, 2015. 2015.
2005 ஆம் ஆண்டில், ஐக்கிய நாடுகள் சபையுடன் விசேட ஆலோசனை வழங்கப்பட்டது. இதன் விளைவாக, அக்டோபர் 30, 2015 அன்று, மனித உரிமைகளுக்கான ஐக்கிய நாடுகள் மன்றத்தில் இலங்கை தமிழர்களுக்கு ஆதரவாக பசுமை தாயகம் அறக்கட்டளையின் மூலம் அன்புமணியால் தெரிவிக்க முடிந்தது.
# பசுமைத் தாயகம்

## இலக்கு

சுற்றுச்சூழல் மற்றும் சுற்றுச்சூழல் ரீதியாக நிலையான வளர்ச்சிக்கு பசுமை தாயகம் முதன்மையாக செயல்படுகிறது.  
- சுற்றுச்சூழல் மீளுருவாக்கம்
- இயற்கை வளங்கள் மேலாண்மை
- நீர் மேலாண்மை
- மகத்தான மரம் தோட்டம், மற்றும்
சுற்றுச்சூழல் விழிப்புணர்வு ஊக்குவிப்பு.
# எத்தில் ஐசோபுரோப்பைல் கீட்டோன்

**எத்தில் ஐசோபுரோப்பைல் கீட்டோன்** *(Ethyl isopropyl ketone)* என்பது C<sub>6</sub>H<sub>12</sub>O என்ற மூலக்கூற்று வாய்ப்பாடு கொண்ட ஓர் அலிபாட்டிக் கீட்டோன் ஆகும். 2-மெத்தில்-3-பெண்டனோன் என்ற பெயராலும் இக்கீட்டோன் அழைக்கப்படுகிறது. கரிம வேதியியலில் வினைப்பொருளாகவும், ஒரு கரைப்பானாகவும் இது பயன்படுத்தப்படுகிறது.
இச்சேர்மத்தின் முழுமையான புளோரினேற்றச் சேர்மம் நோவெக் 1230 என்ற பெயரால் அழைக்கப்படுகிறது. வாயுநிலை தீத்தடுப்புப் பொருளாக இதைப் பய்னபடுத்துகிறார்கள்
# மகிண்டு

**மகிண்டு கென்யா நாட்டில் உள்ள ஒரு நகரமாகும்.**
# மகிண்டு

## அமைவிடம்

நைரோபி - மொம்பாசா நெடுஞ்சாலையில் இந்நகரம் அமைந்துள்ளது. இந்நகரம் கென்யாவின் தென் பகுதியில் தன்சானியா நாட்டிற்கு அருகில் அமைத்துள்ளது.  
மச்சகொஸ் நகரில் இருந்து 135 கிலோமீட்டர் தூரமும் , மொம்பாசா நகரில் இருந்து 356 கிலோமீட்டர் தூரமும் கொண்டுள்ளது.
# மகிண்டு

## கண்ணோட்டம்

20ஆம் நூற்றாண்டில் மொம்பாசா முதல் கம்பால வரையிலான தொடருந்து அமைக்கும் பனியின் போது மகிண்டுவில் சீக்கியர்களின் குருத்வாரா கட்டப்பட்டது. கென்யாவில் பணிபுரியும் இந்தியர்களுக்கு இது சிறந்த வழிபாட்டு தளமாக விளங்குகின்றது. மேலும் மகிண்டுவில் உள்நாட்டு வானூர்தி நிலையமும் அமைந்துள்ளது.
# மகிண்டு

## மக்கள்தொகை

மகிண்டு நகரின் தற்போதைய மக்கள்தொகை பகிரங்கமாக அறியப்படவில்லை.
# மகிண்டு

## கூடுதல் இணைப்புகள்

- Location of Makindu At Google Maps  
- History & Profile of Makindu Sikh Temple
# மகிண்டு

## மேலும் பார்க்க

- மகிண்டு வானூர்தி நநிலையம்
- மகிண்டு மாநிலம்
-  
- மகிண்டு சீக்கியர்களின் குருத்வாரா
# தானா சேர்ந்த கூட்டம்

***தானா சேர்ந்த கூட்டம்*** , விக்னேஷ் சிவனால் எழுதப்பட்டும் இயக்கப்பட்டும் 2018 ஆம் ஆண்டு வெளிவந்த தமிழ் மொழி திரைப்படமாகும், இது கே. இ. ஞானவேல் ராஜாவால் தயாரிக்கப்பட்டது. இந்தத் திரைப்படம் 2013 ஆம் ஆண்டில் வெளிவந்த இந்தித் திரைப்படமான ஸ்பெசல் 26 (Special 26) என்ற படத்தின் மறு தயாரிப்புப் படமாகும். இத்திரைபடத்தில் சூர்யா, கீர்த்தி சுரேஷ்,கார்த்திக், ரம்யா கிருஷ்ணன், செந்தில் மற்றும் சுரேஷ் சந்திர மேனன் உள்ளிட்டோர் நடித்துள்ளனர். அனிருத் ரவிச்சந்திரரால் இயற்றப்பட்ட இசை மற்றும் தினேஷ் கிருஷ்ணனின் ஒளிப்பதிவு ஆகியவற்றை உள்ளடக்கி, இந்தத் திரைப்படம் ஜனவரி 12 இல் பொங்கல் பண்டிகைக்கு இரண்டு நாட்களுக்கு முன்பு பரதன் பிலிம்ஸ் ஆல் வெளியிடப்பட்டது.
# தானா சேர்ந்த கூட்டம்

## நடிகர்கள்

- சூர்யா - நச்சினர்க்கினியன் "இனியன்" (உத்தமன்)
- கீர்த்தி சுரேஷ் - நச்சினர்க்கினியனின் காதலி
- கார்த்திக் - குறிஞ்சிவேந்தன்
- ரம்யா கிருஷ்ணன் - அழகு மீனா (ஜான்சி ராணி)
- செந்தில் - கே.பி
- நந்தா - வெற்றிவேல்
- சுரேஷ் சந்திர மேனன் - உத்தமன்
- சிவசங்கர் - ஒண்டிவீரன்
- சத்தியன் - முத்துகுமார் "முத்து"
- வினோதினி வைத்தியநாதன் - மங்கையராகி
- ஆர். ஜே. பாலாஜி - 'பல்லாவரம்' பரஞ்சோதி பாண்டியன்
- தம்பி ராமையா - பொற்செல்வன்
# 3-எப்டனோன்

**3-எப்டனோன்** *(3-Heptanone)* என்பது C<sub>7</sub>H<sub>14</sub>O என்ற மூலக்கூற்று வாய்ப்பாடு கொண்ட ஒரு கீட்டோன் ஆகும். இது பியூட்டைல் எத்தில் கீட்டோன் என்ற பெயராலும் அழைக்கப்படுகிறது. ஏழு கார்பன்களைக் கொண்டுள்ள இக்கீட்டோன் பழ வாசனையுடன் காணப்படுகிறது. நறுமணப் பொருளாக இதைப் பயன்படுத்துகிறார்கள். ஒரு கரைப்பானாக செல்லுலோசு, நைட்ரோசெல்லுலோசு வினைல் பிசின் 3-எப்டனோன் பயன்படுத்தப்படுகிறது. பிற கரிம மூலக்கூறுகளை தயாரிக்க உதவும் செயற்கை கட்டுறுப்புத் தொகுதியாகவும் இது பயன்படுகிறது.
# 3-எப்டனோன்

## தயாரிப்பு

புரோப்பனாலுடன் பியூட்டனோன் சேர்க்கப்பட்டு குறைத்து ஒடுக்கும் வினை மூலம் 3-எப்டனோன் தயாரிக்கப்படுகிறது. இவ்வினையில் முதலில் உருவாகும் எப்ட்-4-யீன்-3-ஓன் ஐதரசனேற்றம் செய்யப்பட்டு 3-எப்டனோன் உருவாக்கப்படுகிறது.  
CH3CH2CHO + CH3C(O)CH2CH3 → CH3CH2C(O)CHCHCH2CH3 + H2O  
CH3CH2C(O)CHCHCH2CH3 + H2 → CH3CH2C(O)CH2CH2CH2CH3
# ஸ்கெட்ச் (திரைப்படம்)

***ஸ்கெட்ச்*** (ஆங்கிலம்: Sketch) விஜய் சந்தர் எழுதி மற்றும் இயக்கிய 2018 ஆம் ஆண்டில் வெளிவந்த தமிழ் அதிரடித் திரைப்படமாகும், இப்படம் மூவிங் ஃப்ரேம்மால் தயாரிக்கப்பட்டது. இத்திரைப்படத்தில் விக்ரம், தமன்னா,சூரி, விஸ்வநாத் மற்றும் ஆர்.கே.சுரேஷ் ஆகியோர் நடித்துள்ளனர்.தமனால் இயற்றப்பட்ட இசை மற்றும் சுகுமாரின் ஒளிப்பதிவு ஆகியவற்றை உள்ளடக்கி, இந்த திரைப்படம் ஜனவரி 12 இல் பொங்கல் பண்டிகைக்கு இரண்டு நாட்களுக்கு முன்பு வெளியிடப்பட்டது.
# ஸ்கெட்ச் (திரைப்படம்)

## நடிகர்கள்

- விக்ரம் - ஜீவா (ஸ்கெட்ச்)
- தமன்னா - அமுதாவல்லி (அம்மு)
- சூரி - மாரி
- பாபுராஜ் - 'ராயபுரம்' குமார்
- ஆர். கே. சுரேஷ் - ரவி
- சிறீமன் - பாஸ்கர்
- விஸ்வநாத்
- கல்லூரி வினோத் - சிட்டி
- அபிசேக் வினோத் சக்திவேல்
# ராணா (பட்டம்)

மன்னர் ராணா பீம்சிங்]]  
**ராணா** (**Rana**) (சமசுகிருதம்: நாட்டின் ராஜாவை குறிக்கும் சொல்லாகும். முதன்முதலில் இராசபுத்திர குல மன்னர்கள் தங்கள் பெயருக்குப் முன்னால் அல்லது பின்னால் *ராணா* என சூட்டிக் கொண்டார்கள்.பின்னர் இப்பட்டத்தை இந்தியா மற்றும் நேபாளம் பகுதிகளை ஆண்ட பல்வேறு இராசபுத்திர குல மன்னர்கள் இப்பட்டத்தை தங்கள் பெயருக்குப் பின் சூட்டிக்கொண்டனர். **ராணா சாகிப்**, **ராணாஜி**, **ராணா பகதூர்** மற்றும் **மகாராணா** போன்ற பெயர்கள், ராணா என்ற சொல்லிருந்து தோன்றியதே.
# ராணா (பட்டம்)

## இந்தியாவில் பயன்பாடு

நாட்டை ஆண்ட, இராசபுத்திர சிசோதியா குல மன்னர் மகாராணா பிரதாப்சிங்கின் உருவச்சிலை]]  
ராணா பட்டம் மேற்கு இந்தியாவை ஆண்ட இராசபுத்திர குலங்களின் முடியாட்சி மன்னர்களுக்கு அளிக்கப்பட்ட விருதாகும்.
, ஆண்டு, 1850]]
# ராணா (பட்டம்)

## நேபாளத்தில் பயன்பாடு

முன்னாள் நேபாள இராச்சியத்தின் ராணா வம்ச பரம்பரை பிரதம அமைச்சர்கள், 1846 முதல் தங்கள் பெயருக்குப்பின் ராணா என்ற பட்டத்தை சூட்டுக் கொள்ளும் வழக்கம் இருந்தது.
# தமிழக மக்கள் முன்னேற்றக் கழகம்

**தமிழக மக்கள் முன்னேற்றக் கழகம்** தமிழ்நாடு மாநிலத்திலுள்ள ஒரு அரசியல் கட்சியாகும். இக்கட்சி தேவேந்திர குல வேளாளர் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் பெ. ஜான் பாண்டியன் மற்றும் மாநில பொதுச்செயலாளர் வழக்கறிஞர் திருமதி. பிரிசில்லா பாண்டியன் ஆவார். தமிழக மக்கள் முனேற்றக் கழகம் 2000 ஆம் ஆண்டு திருச்சியில் தொடங்கப்பட்டது.
# தமிழக மக்கள் முன்னேற்றக் கழகம்

## வரலாறு

இக்கட்சி ஜான்பாண்டியனால் நிறுவப்பட்டது. ஜான்பாண்டியன் பாட்டாளி மக்கள் கட்சியின் முன்னாள் உறுப்பினர் ஆவார்.
# இராசபுத்திர குலங்கள்

**இராசபுத்திர குலங்கள்** இந்தியாவை ஆண்ட இராசபுத்திரர் பல குலத்தினராக பிரிந்து இந்தியாவின், மேற்கு, மத்திய, வடக்கு பகுதிகளை ஆட்சி செலுத்திய,  
மேற்கு மற்றும் மத்திய இந்தியாவை ஆண்ட இராசபுத்திர குலத்தினர், முகலாய மன்னர் அவுரங்கசீப்பின் மறைவிற்குப் பின்னர், 1707ம் ஆண்டிற்குப் பின் உத்தரப் பிரதேசம், பிகார், உத்தராகண்ட், இமாசலப் பிரதேசம், நேபாளம் போன்ற பிரதேசங்களின் பல பகுதிகளைக் கைப்பற்றி ஆண்டனர்.
# இராசபுத்திர குலங்கள்

## முக்கிய இராசபுத்திர வம்சங்கள்

இராசபுத்திரர்கள் சூரிய வம்சம், சந்திர வம்சம் மற்றும் அக்னி வம்சம் என மூன்று அடிப்படை வம்சங்களிலிருந்து 36 குலத்தினராக பிரிக்கப்பட்டுள்ளனர்.
# இராசபுத்திர குலங்கள்

## முக்கிய இராசபுத்திர வம்சங்கள்

### சூரிய வம்ச இராசபுத்திரர்கள்

சூரியனின் வழித்தோன்றல் எனக்கூறிக் கொள்ளும், சூரிய வம்ச இராசபுத்திர வம்சத்தினரின் அரச குலங்கள்:
- அகாரியா
- பர்குஜர் (ராகவ்)
- பாய்ஸ் ராஜ்புத்
- சத்தர்
- சிசோதியா (ராணாக்கள்)
- கச்வாகா
- கௌர் ராஜ்புத்
- ரத்தோர்
- மின்னாஸ்
- நரு
# இராசபுத்திர குலங்கள்

## முக்கிய இராசபுத்திர வம்சங்கள்

### சந்திர வம்ச இராசபுத்திரர்கள்

சந்திரனின் வழித்தோன்றல்களான சந்திர வம்ச இராசபுத்திரர்களின் அரச குலங்கள்.
- பாட்டீ
- தோமர் அல்லது தன்வர்
- சகரன்
- கடோச்
# இராசபுத்திர குலங்கள்

## முக்கிய இராசபுத்திர வம்சங்கள்

### அக்னி வம்ச இராசபுத்திரர்கள்

அக்னி தேவனின் வழித்தோன்றல்களான அக்னி வம்ச இராசபுத்திர அரச குலங்கள்
- சௌகான்
- பரமாரா
- சோலாங்கி
- பிரதிகார
- இராசபுத்திர நாகர்கள்
# இராசபுத்திர குலங்கள்

## இதனையும் காண்க

- ராஜ்புத்
# இலக்கியத்துக்கான நோபல் பரிசு பெற்றவர்களின் பட்டியல்

## இலக்கியத்துக்கான நோபல் பரிசு பெற்றவர்கள்
# இலக்கியத்துக்கான நோபல் பரிசு பெற்றவர்களின் பட்டியல்

## நாடு வாரியாக இலக்கிய நோபல் பரிசாளர்கள்

| நாடு | எண்ணிக்கை |
| --- | --- |
| பிரான்சு | 16 |
| ஐக்கிய இராச்சியம் | 11 |
| அமெரிக்க ஐக்கிய நாடுகள் | 11 |
| ஜெர்மனி | 8 |
| சுவீடன் | 8 |
| இத்தாலி | 6 |
| எசுப்பானியா | 6 |
| அயர்லாந்து | 4 |
| போலந்து | 4 |
| உருசியா/சோவியத் ஒன்றியம் | 4 |
| டென்மார்க் | 3 |
| நோர்வே | 3 |
| சிலி | 2 |
| சீனா | 2 |
| கிரேக்கம் (நாடு) | 2 |
| யப்பான் | 2 |
| தென்னாப்பிரிக்கா | 2 |
| சுவிட்சர்லாந்து | 2 |
| ஆஸ்திரியா | 1 |
| ஆத்திரேலியா | 1 |
| பெலருஸ் | 1 |
| பெல்ஜியம் | 1 |
| பல்காரியா | 1 |
| கனடா | 1 |
| கொலம்பியா | 1 |
| செக்கோசிலோவாக்கியா | 1 |
| எகிப்து | 1 |
| பின்லாந்து | 1 |
| குவாத்தமாலா | 1 |
| அங்கேரி | 1 |
| ஐசுலாந்து | 1 |
| இந்தியா | 1 |
| இசுரேல் | 1 |
| மொரிசியசு | 1 |
| மெக்சிக்கோ | 1 |
| நைஜீரியா | 1 |
| பெரு | 1 |
| போர்த்துகல் | 1 |
| செயிண்ட் லூசியா | 1 |
| துருக்கி | 1 |
| யுகோசுலாவியா | 1 |  
எந்த நாட்டையும் சாராதவராக இவான் புனின் (1933) அறிவிக்கப்பட்டுள்ளார்.
# நிகழ்படக்கோப்பு வடிவம்

**நிகழ்படக்கோப்பு வடிவங்கள்** (Video file formats) என்பது எண்ணிம நிகழ் படங்களை சேமிப்பதற்கும், பயன்படுத்தவும், மேலாண்மை செய்யவும் உறுதுணையாக விளங்கும் சீர்தரமுள்ள கோப்பு வடிவங்கள் ஆகும். இவை கணினியின் கோப்புக் கட்டகத்தில் சேமித்து வைக்கப் படுகின்றன. இவ்வாறு சேமிக்கப்படும் போது, அவற்றின் கோப்பு அளவு சுருக்கியே(compressed) சேமித்து வைக்கப்படுகின்றன. கட்டற்ற மென்பொருளான 'எஃப் எஃப் எம் பெக்' (ffmpeg) கூகுள் நிறுவனத்தின், யூடியூப் சேவையில் அதிகம் பயன்படுத்தப்படுகிறது.ஒவ்வொரு நிகழ்பட சேமிப்புக் கலனும், தன்னகத்தே ஒளி, ஒலி, உரை(மீதரவு) வடிவங்களை சேமித்து வைத்துக் கொள்ளும் இயல்பு உடையதாக உள்ளன.
# குலேபகாவலி (2018 திரைப்படம்)

***குலேபகாவலி*** கல்யாண் இயக்கத்தில் 2018இல் வெளிவந்த தமிழ்த் திரைப்படமாகும். இத்திரைப்படத்தினை கொட்டப்பாடி இராஜேஸ் தயாரித்துள்ளார். இப்படம் விவேக்-மெர்வின் இசையிலும் விஜய் வேல்குட்டி படத்தொகுப்பிலும் ஆர். எஸ். ஆனந்தகுமார் ஒளிப்பதிவிலும் உருவாகியுள்ளது.
# குலேபகாவலி (2018 திரைப்படம்)

## கதை

ஒரு பிரிட்டிஷ்காரர் ஒருவரை ஏமாற்றி குலேபகாவலி என்னும் ஊரில் உள்ள ஒரு மறைவான இடத்தில் வைரங்களைப் புதைத்துவைக்கிறார் ஒருவர். அவரது பேரன் இந்த வைரத்தைத்தேடி அலையலைவதும், இன்னும் சில குழுக்களும் வைரத்தை தேடுவதும் நகைச்சுவையாகச் சொல்லப்பட்டுள்ளது.
# குலேபகாவலி (2018 திரைப்படம்)

## நடிகர்கள்

குலேபகாவலி திரைப்படத்தில் பின்வரும் நடிகர்கள் நடித்துள்ளனர்.
- பிரபுதேவா
- ஹன்சிகா மோட்வானி
- ரேவதி
- இராம்தாஸ்
- ஆனந்த் ராஜ்
- யோகி பாபு
# பத்மநாபன் பல்பு

**பத்மநாபன் பல்பு** (2 நவம்பர் 1863 - 1950) என்பவர் கேரளத்தைச் சேர்ந்த மருத்துவர் சமூகச் சீர்திருத்தவாதி, மற்றும் சாதிய எதிர்ப்பாளர் ஆவார். இவர் ஈழவர்களின் அரசியல் தந்தை என அழைக்கப்படுகிறார்.  
ஒரே குலம் ஒரே மதம் ஒரே கடவுள் என்ற கொள்கையைச் சொன்ன நாராயணகுரு பெயரில் ஓர் அமைப்பை 1903 இல் பத்மநாப பல்பு தோற்றுவித்தார். அந்த அமைப்பின் பெயர் சிறீ நாராயண தர்ம பரிபாலனம் ஆகும்.  
பிற்படுத்தப் பட்ட சமூகமான ஈழவா என்ற சாதிப் பிரிவில் பிறந்ததால் பத்மநாபன் பல்பு திருவாங்கூர் மருத்துவப் பள்ளியில் கல்வி பயில மறுக்கப்பட்டதால் சென்னையிலும் இலண்டனில் கேம்பிரிச்சியிலும் மருத்துவம் படித்து மருத்துவப் பட்டம் பெற்றார். அது மட்டுமல்லாமல் திருவாங்கூர் சுகாதார நிலையத்தில் பணியில் சேரவும் அனுமதிக்கப் படவில்லை. ஆனால்
மைசூரில் பணி செய்ய இவருக்கு வாய்ப்புக் கிடைத்தது.  
ஈழவர்கள் கல்வித் துறையிலும் அரசுப் பணிகளிலும் முன்னேற்றம் அடைய மலையாளிகள் நினைவுக் கூடம் என்ற அமைப்பை 1891 இல் உருவாக்கினார். ஈழவர்கள் நினைவுக் கூடம் என்ற அமைப்பை 1895 இல் அமைத்தார். திருவாங்கூர் கொச்சி சமஸ்தான முதலமைச்சராக இருந்த சி.கேசவன் என்பவர் பத்மநாபன் பல்புவின் கொள்கைகளால் ஈர்க்கப்பட்டவர்.
# குரங்கணி (தேனி மாவட்டம்)

**குரங்கணி (Kurangani)** என்பது தமிழ்நாட்டில் உள்ள போடிநாயக்கனூருக்கு வடமேற்கில் 17.2 கிலோ மீட்டர் தொலைவில், மேற்குத்தொடர்ச்சி மலைகளில் கொட்டகுடி ஊராட்சியில் உள்ள ஒரு மலை வாழிடம் ஆகும். இதனருகில் கொளுக்குமலை உள்ளது. இது போடிநாயக்கனூருக்கு வடமேற்கே கிலோ மீட்டர் தொலைவில் உள்ளது.
# குரங்கணி (தேனி மாவட்டம்)

## பொருளாதாரம்

இந்த மலைப் பகுதிகளில் உள்ள தோட்டங்களில் தென்னை, மா, மசாலாப் பொருட்கள், காப்பி போன்றவை வளர்க்கப்படுகின்றன.
# குரங்கணி (தேனி மாவட்டம்)

## நிலவியல்

இந்த மலையில் பாயும் ஓடையின் கிழக்கே குரங்கணி மலைகளும் மேற்கில் கொளுக்குமலை ஆகியவை அமைந்துள்ளன. இந்த மலைகளானது அடிக்கடி மாறும் காலநிலையும், தவழும் மேகங்களையும், குளிர்ந்த காலநிலையும், வலுவான காற்றையும் உடையதாக உள்ளன. மேலும் இந்த மலைகளில் இந்திய கடமா, குரைக்கும் மான், லங்கூர்கள், இந்தியப் பாலைவனப் பூனை ஆகியவை உள்ளன. மேலும் சிறுத்தை மற்றும் புலி ஆகியவையும் இருக்கலாம் என்று கருதப்படுகிறது.  
குரங்கணியில் ஆறுக்கும் மேற்பட்ட சிற்றோடைகள் உள்ளன. இவை அனைத்தும் கொட்டக்குடி ஆற்றுடன் சேர்ந்து, வைகை அணையை அடைகின்றன. மலையில் உள்ள பதினெட்டு சிற்றூர்களுக்கும் தாய் கிராமமாக கொட்டக்குடி உள்ளது.
# குரங்கணி (தேனி மாவட்டம்)

## ஈர்ப்பவை

குரங்கணி மலையானது மலையேற்றம் மற்றும் இயற்கை நடைப்பயிற்சிக்கு ஏற்றது. குரங்கணி மலையின் மைய கிராமத்தில் இருந்து 12 கி.மீ நடக்கும் தொலைவில் டாப் ஸ்டேஷன் உள்ளது. கேரளத்தில் உள்ள மூணாறுக்கு இங்கிருந்து, அடர்ந்த வனப்பகுதிகளையும், புல்வெளிகளையும் கடந்து நடந்தே செல்ல முடியும்.  
அருகிலுள்ள மூணாறு மலை மற்றும் கொலுக்கமுல்லை மலைகள் உயரத்தில் இருக்கும் உலகின் மிக உயர்ந்த தேயிலைத் தோட்டங்களாகும்.  
இங்கு *அழகர்சாமியின் குதிரை*, *மைனா*, *கும்கி* போன்ற படங்கள் படம்பிடிக்கப்பட்டுள்ளன. ஆகத்து முதல் திசம்பர் வரையிலான மாதங்களில் இந்த மலைப்பகுதிகளில் கழிக்க சிறந்த காலமாகும்.  
சாம்பாலூர் அருவி, கோடக்குடி ஆற்றின் ஆதாரமாக உள்ளது, இது போடிநாயக்கனூரின் குடிநீர் தேவைக்கு உதவுகிறது.  
மலையில் உள்ள மைய கிராமத்தில் 50 வீடுகளும் 200 மக்களும் வசிக்கின்றனர். டாப் ஸ்டேசன், மீனாறு, போடிநாயக்கனூர் ஆகிய இடங்களில் தங்கும் விடுதிகள் உள்ளன. மைய கிராமத்தில் இரண்டு தங்கு குடில்கள் உள்ளன.
# குரங்கணி (தேனி மாவட்டம்)

## தீவிபத்து

2018 மார்ச் 11 அன்று குரங்கணி மலைப்பகுதியில் ஏற்பட்ட காட்டுத்தீயில் சிக்கி 20 மலை நடை பயணிகள் பலியானார்கள். 11 பேர் காயமடைந்தனர்.
# குரங்கணி (தேனி மாவட்டம்)

## அணுகல்

- வான் வழி: அருகில் உள்ள வானூர்தி நிலையம் 101 கி.மீ. தொலைவிலுள்ள மதுரை வானூர்தி நிலையம்.
- சாலை வழி: குரங்கணிக்குச் செல்ல மதுரை அல்லது பிற நகரங்களில் இருந்து பேருந்து வடகையுந்து வசதிகள் உள்ளன. போடிநாயக்கனூரில் இருந்து குரங்கணிக்குச் செல்ல 16 கி.மீ தொலைவு ஆகும்.
- தொடர்வண்டி பாதை: போடிநாயக்கனூர் நிலையம் அருகிலுள்ள தொடர்வண்டி நிலையமாகும், இது குரங்கணியிலிருந்து 16 கி.மீ. (மதுரை மற்றும் சென்னையிலிருந்து தொடர்வண்டி சேவை உள்ளது).
- போடிநாயக்கனூரில் இருந்து சாலை மார்கமாக குரங்கணி 15 கி.மீ தொலைவு ஆகும்
- போடிநாயக்கனூரில் இருந்து பேருந்து, ஈப்பு, தானி ஆகிவற்றில் குரங்கணி செல்லக் கிடைக்கிறது
- குரங்கனி கிராமத்தில் இருந்து டாப் ஸ்டேசனுக்கு நடை தூரம் 12 கி.மீ